**Ian Scott Anderson**, nado o 10 de agosto de 1947, é un cantante, compositor e multi-instrumentista escocés, coñecido polo seu traballo como líder e frautista da banda británica Jethro Tull.

Traxectoria
-----------

### Instrumentos

Anderson toca varios instrumentos como a guitarra eléctrica e acústica, o baixo, o bouzouki, a balalaika, o saxofón, a harmónica ou varios tipos de whistles. 

Como frautista, Anderson é autodidacta: o seu estilo, moitas veces baseado en gran medida do *lingua aleteada* (*frullato*), e ocasionalmente cantando e tarareando mentres tocaba, estivo influenciado por Roland Kirk. 

### Estilo e influencias

A súa famosa pose de tocar cunha soa perna chegou por casualidade: estivera tocando a harmónica nunha perna para poder suxeitar o soporte do micrófono coa outra, e un xornalista describiuno por erro como o *frautista que tocaba unha perna* no Marquee de Londres. Decidiu aproveitar esa fama aínda que con certa dificultade ao principio. Máis tarde sorprenderíalle ver imaxes de varias iconas divinas tocando a frauta nunha soa perna como Krishna e Kokopelli. 

A pesar de ter publicado un pequeno número de discos aclamados e de ter feito incontables aparicións con outros artistas, sempre foi identificado como o líder de Jethro Tull. A súa imaxe, sen dúbida, estivo ligada a dita formación coa que foi abandeirado da cultura rock.

O estilo da súa música mestura folk, jazz, blues, rock e pop. As súas letras adoitan ser complexas, cheas de trabalinguas, críticas ácidas á sociedade e á relixión, ou alegorías de fantasía e/ou país ou vida medieval. No documental de DW *Eine Welt ohnen Beethoven?*, Ian Anderson recoñeceu que o músico alemán é unha das influencias non só na súa música senón en todo o rock e outras músicas actuais.

### Actividade empresarial

Anderson posúe máis de corenta granxas de salmón, moitas delas en Chile.

### Saúde

Anderson anunciou que padece EPOC debido en parte á exposición ás máquinas de fume nos concertos. Sobreviviu a unha perigosa trombose sufrida tras un voo en avión comercial en precarias condicións de espazo e mobilidade. A súa voz viuse resentida e nos seus concertos prohíbe totalmente que se fume.

Notas
-----

1. ↑  Welle (www.dw.com), Deutsche. "Eine Welt ohne Beethoven? DW-Dokumentation startet". *DW.COM* (en alemán). Consultado o 2022-12-11.
2. ↑  "Fame & Fortune: Jethro Tull's Ian Anderson". *www.telegraph.co.uk*. Consultado o 2022-12-11.
3. ↑  Martorell, Núria (2016-05-02). "Ian Anderson, el flautista del salmón". *elperiodico* (en castelán). Consultado o 2022-12-11.
4. ↑  "Ian Anderson: "No tengo inconveniente en ser una leyenda"". *gara.naiz.eus*. Consultado o 2022-12-11.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Ian Anderson Modificar a ligazón no Wikidata*** |

* Rock progresivo
* Folk rock

|  |  |
| --- | --- |
| Control de autoridades | 
* Wd: Q216100
* WorldCat
* VIAF: 30753056
* AllMusic: mn0000086627
* BIBSYS: 5030927
* BNE: XX1769655
* BNF: 13945927p
* CANTIC: a2011266x
* Discogs: 85485
* Europeana: ID
* FAST: 236915
* GND: 134314654
* ICCU: CFIV168232
* IMDb: nm0026815
* ISNI: 0000000117553806
* LCCN: n88661112
* MusicBrainz: ID
* NKC: ola2002151857
* NLA: 64551009
* NNDB: 000025430
* NPG: mp127866
* NTA: 082044252
* Songkick: 55024
* SUDOC: 227245474
* TMDb: 939584
* WikiTree: Anderson-18194

 |